মাইলো মোয়ার-এর আঁকা ন্যুড পেন্টিং-এর এগজিবিশন চলছিল জার্মানির এলডব্লিউএল মিউজিয়াম অফ আর্ট অ্যান্ড কালচারে। সেখানে দৃষ্টব্য কী? মাইলো নিজেই।
সন্তানকে কোলে নিয়ে মাইলো নিজেই সম্পূর্ণ নগ্ন হয়ে দাঁড়ালেন এগজিবিশনে। কিন্তু কেন এমন কাজ করলেন মাইলো? অ্যাঙ্কে ল্যাঙ্গ নামে এক চিত্র-প্রেমিকের বক্তব্য, ‘‘আমার মনে হয় উনি গোটা শো-এর অংশ হয়ে উঠতে চেয়েছেন। যদি তা-ই হয়, তা হলে বিষয়টি নিঃসন্দেহে অভিনব।’’
আর এক দর্শক টোবিয়াস মেয়ারের কথায়, ‘‘আমি এইটুকু বলতে পারি, গড়পরতা এগজিবিশনের থেকে এটি অনেক ব্যতিক্রমী।’’
আর মোয়ার কী বলছেন? তাঁর কথায়, ‘‘একটি নগ্ন শিশু এক নগ্ন মহিলার কোলেই নিরাপদ, সেটাই আমি বোঝাতে পেরেছি। নগ্নতা একটা ফর্ম। ক্যানভাস আর বাস্তবের মধ্যে মিল কতটা? দেখে নিক সকলে।’’